C 15/268
SL
Uradni list Evropske unije
12.1.2022
sreda, 19. maj 2021 PRILOGA K ZAKONODAJNI RESOLUCIJI
Izjavi Komisije
V kontekstu uvodne izjave 23 in točke 1 Priloge I, posebni ukrepi e), ter člena 7(5) navedene uredbe Evropska komisija potrjuje, kot sta se sozakonodajalca dogovorila 14. decembra 2020, da namerava objaviti razpise za zbiranje predlogov, s katerimi bo pozvala k oddaji vlog za večletna nepovratna sredstva za poslovanje, za katera se lahko prijavijo Mladinski orkester Evropske unije in drugi subjekti ter ki bi zagotovila potrebno stabilnost za delovanje teh subjektov.
Ti razpisi bodo odvisni od sprejetja programov dela, v katerih bodo določeni natančni pogoji, kot je časovni razpored razpisov ali predvideno trajanje sporazumov o dodelitvi nepovratnih sredstev.
Komisija potrjuje tudi svojo namero, da bo prvega od takih razpisov objavila v letnem programu dela za leto 2021.
To je odvisno od sprejetja navedene uredbe in končnega dogovora o proračunu Unije za leto 2021.
Komisija obžaluje, da sta se sozakonodajalca odločila ohraniti logotip programskega sklopa MEDIA.
To je v nasprotju s horizontalnim pristopom, v skladu s katerim se v okviru prihodnjega dolgoročnega proračuna ne uporabljajo logotipi posameznih programov.
Namen Komisije je zagotoviti, da lahko Evropejke in Evropejci Unijo dojemajo kot celoto zaradi uporabe enotnega evropskega emblema za različne programe.
Ta emblem je skupen vsem institucijam EU ter bo pomemben del preprostih, usklajenih in zavezujočih zahtev glede komunikacije in prepoznavnosti, ki veljajo za vse programe.
Da bi dosegli splošni dogovor glede programa, se Komisija lahko strinja, da se logotip programa MEDIA ohrani pod pogojem, da ostaja omejen na trajanje zadevnega programskega obdobju.
Komisija je še vedno prepričana, da sta komunikacija in prepoznavnost ukrepov EU za širšo javnost učinkovitejši brez logotipov posameznih programov.
Komisija je to sozakonodajalcema pripravljena dokazati precej pred pogajanji za naslednje programsko obdobje.